ai4bharat/Pralekha huggingface dataset:
کوئلے کی وزارت
گھریلوں پیداوار اور تھرمل کوئلے کی درآمد
ملک میں کوئلے کی زیادہ تر ضرورت گھریلو پیداوار کے ذریعہ پوری کی جاتی ہے۔حکومت کی توجہ کوئلے کی گھریلو پیداوار کے بڑھانے اور ملک میں غیر ضروری کوئلے کی درآمدکے خاتمے پر مرکوز ہے ۔سال 22-2021 میں سابقہ سال کے مقابلے میں کوئلے کی پیداوار 8.67 فیصد بڑھ گئی ۔ موجودہ سال کے دوران فروری 2023 تک گھریلو کوئلے کی پیداوار گزشتہ سال اسی مدت کے مقابلے میں 15 فیصد بڑھ گئی ہے گھریلو کوئلے کی پیداوار کے بارے میں اندازہ ہے کہ 24- 2023 میں یہ 1 بی ٹی سے زیادہ بڑھ جائے ۔
گزشتہ پانچ سالوں کے دوران تھرمل کوئلے کی گھریلوں پیداوار اور تھرمل کوئلے کی درآمد کی تفصیلات حسب ذیل ہیں:
|
|

|
|
سال
|
|
تھرمل کوئلے کی گھریلو پیداوار
|
|
تھرمل کوئلے کی درآمد
|
|
مقدار
|
|
قیمت
|
|
18-2017
|
|
635.25
|
|
161.25
|
|
789543.41
|
|
19-2018
|
|
687.59
|
|
183.51
|
|
988707.26
|
|
20-2019
|
|
677.94
|
|
196.7
|
|
914652.23
|
|
21-2020
|
|
671.3
|
|
164.05
|
|
706688.44
|
|
22-2021
|
|
726.49
|
|
151.77
|
|
1257459.99
حکومت نے خود کفالتی کے حصول کے لئے ملک میں گھریلو کوئلے کی پیداوار میں اضافہ کے لئے مختلف اقدامات کئے ہیں۔ انجام دی جانے والی کچھ اہم پہل قدمیوں میں یہ چیزیں شامل ہیں؛ سنگل ونڈو کلیرینس ، کانکنی اور معدنیات  ایکٹ 1957 کا نفاذ تاکہ مشروط کانوں کو آخری استعمال کے پلانٹس کی ضرورت پوری کرنے کی بعد ان کے سالانہ پیداوار کا 50 فیصد تک فروخت کرنے کی اجازت دی جا سکے ، ایم ڈی او موڈ کے ذریعہ پیداوار ، بڑی پیداوار ٹیکنالوجیوں کا بڑھتا استعمال ، نئے منصوبے او رموجودہ منصوبوں کی توسیع اور نجی کمپنیوں / پی ایس یوز کے لئے کوئلے کی بلاکوں کی نیلامی۔تجارتی کانکنی کے لئے 100 فیصد بیرونی براہ راست سرمایہ کاری  کی اجازت بھی دی گئی ہے ۔
یہ معلومات کوئلے ، کانکنی اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریر ی جواب میں فراہم کیں۔
۔ ۔ ۔ ۔ ۔ ۔ ۔ ۔ ۔
(ش ح۔ اک ۔ ر ب (
U. No. : 3714
(Visitor Counter : 56
امور صارفین، خوراک اور عوامی تقسیم کی وزارت
جون 2021 سے 14 مارچ 2022 تک 62.84 ایل ایم ٹی کے بقدر پام آئل درآمد کیا گیا
مرکز نے ریفائنڈ پام آئل کی مفت درآمدات میں 31 دسمبر 2022 تک توسیع کی
صارفین کے امور، خوراک اور عوامی نظام تقسیم کی مرکزی وزیر مملکت محترمہ سادھوی نرنجن جیوتی نے آج لوک سبھا میں ایک سوال کے تحریری جواب میں بتایا کہ حکومت نے نوٹیفکیشن نمبر 2015۔2020/46 مؤرخہ 20 دسمبر 2021 کے ذریعہ ، آئی ٹی سی ایچ ایس 15119010، 15119020 اور 15119090 کے تحت ، ریفائنڈ پام آئل کی مفت درآمدات کے لیے 31 دسمبر 2022 تک توسیع دے دی ہے۔ اس کے علاوہ یہ اطلاع بھی فراہم کی گئی کہ جون 2021 سے 14 مارچ 2022 تک 62.84 ایل ایم ٹی کے بقدر پام آئل درآمد کیا گیا۔
گھریلو سطح پر تیلوں کی دستیابی کو بہتر بنانے اور خوردنی تیلوں کی قیمتوں کو قابو میں رکھنے کے لیے، حکومت نے اوپن جنرل لائسنس  کے تحت خوردنی تیلوں کی درآمدات کی اجازت دے دی ہے۔
قبائیلی امور کی وزارت
ٹرائبس انڈیا کلیکشن میں جڑا تمل ناڈو کے ملیالی قبائلیوں کا خصوصی شہد جائنٹ راک بی ہنی
نئی دہلی،28 دسمبر 2020/ ٹرائبس انڈیا کے آؤٹ لیٹس اور اٹھویں ’ہمارے گھر سے آپ کے گھر‘ اس کی ویب سائٹ میں 35 سے زیادہ نئی دلکش ، قوت مدافعت بڑھانے والی مصنوعات شامل کی گئی ہیں۔ یہ مہم قبائلی امور کی وزارت کے تحت ٹرائفیڈ کے ذریعہ 8 ہفتے پہلے شروع کی گئی تھی۔ اس مہم کا مقصد پورے ملک کے مختلف قبائلی گروپوں سے کارگر ، قدرتی اور دلکش مصنوعات کو منانا ہے تاکہ ان مصنوعات کی پہنچ مختلف طرح کے لوگوں تک ہوسکے۔
اس ہفتے کے خصوصی پروڈکٹس میں ملیالی قبائل کا قدرتی تازہ آرگینک پروڈک جوائنٹ راک بی ہنی اہم ہے۔ یہ شہد جوار، املی، اور کالی مرچ کے رس سے تیار ہوتا ہے۔ ملیالی قبائلی گروپ شمالی تمل ناڈو میں مشرقی گھاٹ سے آتا ہے۔ اس علاقے میں ان کی آبادی تقریباً 358000 ہے اور سب سےبڑ ے قبائلی گروپ ہیں۔ قبائلی لوگ عام طور سے پہاڑی کسان ہیں اور مختلف طرح کی جوارمصنوعات تیار کرتے ہیں۔
قبائلی گروپ سے موصولہ دیگر مصنوعات میں دلکش باریک مالوں سے بنے زیور  ہیں، جسے مدھیہ پردیش کے پتیلیا قبلے کے لوگ تیار کرتے ہیں۔ ان لوگوں کا اہم بنیادی پیشہ کھیتی ہے لیکن جھابوا کے دستکاروں کے ذریعہ بنائے گئے خوبصورت رنگین زیور ان کی غیر معمولی دستکاری کو ظاہر کرتے ہیں۔ دیگر مصنوعات میں آرگینک دال اور مسالے ہیں، جو گجرات کے وساوا قبائلی لوگوں سے حاصل ہوئے ہیں۔ دیگر مصنوعات میں شہد، جیم اور جھارکھنڈ کے کھروار اور اورراؤ قبائلی لوگوں کے ذریعہ اگائے گئے دو خصوصی قسم کے چاول اور جھارکھنڈ کے قدیم قبائلی لوگوں اور لوہرا قبیلے کے ذریعہ تیار پروڈکس  اور دھات سے بنی ہوئی جالیاں ہیں۔
گزشتہ ہفتے حاصل تمام نئے پروڈکٹس ٹرائبس انڈیا کے 125 آؤٹ لیٹس، ٹرائبس انڈیا موبائل وین اور ٹرائبس انڈیا ای-مارکیٹ پلیس اور ای- ٹیلرس جیسے آن لائن پلیٹ فارموں پر دستیاب ہیں۔ ہندستان کا سب سےبڑا دستکاری اور آگینک مارکیٹ پلیس-ٹرائبس انڈیا ای مارکیٹ پلیس-حال ہی میں لانچ کیا گیا ہے ۔ اس کا مقصد 5 لاکھ قبائلی صنعتوں کو قومی اور بین الاقوامی بازاروں سے جوڑنا، ان کی قبائلی مصنوعات اور دستکاریوں کی نمائش کرنا ہے تاکہ ملک بھر کے صارفین تک پہنچایا جاسکے۔
مختلف قسم کے قدرتی اور مستقل مصنوعات کے ساتھ ٹرائبس انڈیا ای مارکیٹ پلیس ہمارے قبائلی بھائیوں کی صدیوں پرانی روایات کو دکھاتی ہیں۔ market.tribesindia.com پر جائیں ، بائی لوکل بائی ٹرائبل۔
م ن۔ ش ت۔ج
Uno-8483
(Visitor Counter : 123
امور داخلہ کی وزارت
پارلیمنٹ میں مسلم خواتین کے، شادی سے متعلق حقوق کے تحفظ کے بل 2019 کی منظوری
مسلم خواتین کو طلاق ثلاثہ کے قدیم طریق کار کی لعنت سے نجات ملی: جناب امت شاہ
نئی دہلی، 31/جولائی۔ پارلیمنٹ میں مسلم خواتین کے، شادی سے متعلق حقوق کے تحفظ کے بل 2019 کو منظوری دے دی گئی ہے۔ داخلی امور کے مرکزی وزیر جناب امت شاہ نے سنگ میل کی حیثیت رکھنے والے اس لمحے پر خوشی کا اظہار کرتے ہوئے وزیر اعظم نریندر مودی کو مبارک باد دی ہے کہ انھوں نے اپنے عہد کو پورا کیا اور طلاق ثلاثہ پر پابندی کو ایک قانون بنادیا۔
وزیر داخلہ نے مسلم خواتین کو بھی یہ کہتے ہوئے مبارکباد دی ہے ’’اس بل کی منظوری پر ملک بھر میں، میں مسلم بہنوں کو، طلاق ثلاثہ کی لعنت سے نجات ملنے پر مبارکباد دیتا ہوں۔ اس قدم سے مسلم خواتین کو اس قدیم طریق کار کی لعنت سے نجات ملے گی۔‘‘
جناب شاہ نے کہا کہ مودی حکومت خواتین کے حقوق کو تحفظ دینے اور انھیں بااختیار بنانے کے تئیں خود کو وقت کئے ہوئے ہے۔ یہ بل مسلم خواتین کے وقار کے تحفظ کی طرف ایک تاریخی قدم ہے۔ اس سے مسلم خواتین کی زندگیوں میں امید اور احترام کا ایک نیا دور شروع ہوگا۔ اب سے مسلم خواتین کے لئے لیامحدود امکانات کھلے ہوئے ہیں اور وہ نئے بھارت کی تعمیر میں ایک مؤثر رول ادا کرنے کے لائق ہوں گی۔
جناب امت شاہ نے پارلیمنٹ کے سبھی ارکان کا شکریہ ادا کرتے ہوئے کہا ’’آج بھارت کی جمہوریت کے لئے ایک عظیم دن ہے۔ میں ان سبھی پارٹیوں کا شکریہ ادا کرتا ہوں جنھوں نے اس تاریخی بل کے لئے حمایت دی۔
۔۔۔۔۔۔۔۔۔۔۔۔۔۔۔۔۔۔۔۔۔
U-3517
(Visitor Counter : 74
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو192.43کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس اب بھی19.91کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
نئی دلّی، 23 اپریل، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,92,43,47,405
|
|
دستیاب خوراک
|
|
19,91,99,925
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 192.43کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی19.91کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزیراعظم کا دفتر
وزیر اعظم نے قطر کے امیر، ہز ہائی نیس امیر تمیم بن حمد الثانی سے بات کی
وزیر اعظم جناب نریندر مودی نے قطر کے سربراہ مملکت، ہز ہائی نیس امیر تمیم بن حمد الثانی سے بات کی ہے اور دیوالی کی مبارکباد کے لیے ان کا شکریہ ادا کیا ہے۔ جناب مودی نے قطر میں کامیاب فیفا ورلڈ کپ کے لیے بھی نیک خواہشات کا اظہار کیا ہے۔
وزیر اعظم نے ایک ٹوئٹ میں کہا؛
’’قطر کے ہز ہائی نیس امیر @TamimBinHamad سے بات کرکے خوشی ہوئی۔ دیوالی کی مبارکباد کے لیے ان کا شکریہ ادا کیا، اور قطر میں کامیاب @FIFAWorldCup کے لیے نیک خواہشات کا اظہار کیا۔ ہم نے 2023 میں ہند-قطر کے سفارتی تعلقات کے 50 سال کاجشن مشترکہ طور پر منانے پر اتفاق کیا۔‘‘
قانون اور انصاف کی وزارت
جناب وکاس بہل پنجاب اور ہریانہ ہائی کورٹ میں ایڈیشنل جج مقرر ہوئے
نئی دہلی، 24 مئی 2021: صدر جمہوریہ نے آئین کی 224دفعہ کے ذیلی شق  میں درج اختیارات کا استعمال کرتے ہوئے جناب وکاس بہل کو پنجاب اور ہریانہ ہائی کورٹ کا ایڈیشنل جج مقرر کیا ہے۔ ان کی تقرری چارج لینے کی تاریخ سے دو سال کے لیے موثر سمجھی جائے گی۔ وزارت قانون و انصاف نے آج اس سلسلے میں نوٹیفکیشن جاری کیا ہے۔
جناب وکاس بہل، بی کام ، ایل ایل بی، نے 23 مارچ 1999 کو بطور ایڈووکیٹ کے اپنا اندراج کرایا تھا۔ انھیں پنجاب اور ہریانہ ہائی کورٹ، چنڈی گڑھ میں 19 سال کا تجربہ حاصل ہے جنھوں نے سول، فوج داری، آئینی، لیبر، کمپنی، سروس، ثالثی کے مقدمات، کرایہ اور محصول کے معاملات کے ساتھ ساتھ عینٹ اور روینیو کے معاملات میں ماہر ایڈووکیٹ کی حیثیت سے پریکٹس کی ہے۔
امور داخلہ کی وزارت
مرکزی وزیر داخلہ جناب امت شاہ نے یو این سی ٹی اے ڈی کا 2020 کا اقوام متحدہ فروغ سرمایہ کاری ایوارڈ جیتنے کے لئے انویسٹ انڈیا کی ستائش کی
’’یہ قابل ذکر حصول یابی ملک میں کاروبار کرنے کی آسانی پر زور دیتے ہوئے بھارت کو دنیا کے سب سے پسندیدہ سرمایہ کاری مراکز میں سے ایک بنانے کی وزیر اعظم جناب نریندر مودی کی انتھک کوششوں اور دور اندیش قیادت کی عکاسی کرتی ہے‘‘
نئی دہلی، 8/دسمبر 2020 ۔ مرکزی وزیر داخلہ جناب امت شاہ نے یو این سی ٹی اے ڈی کا 2020 کا اقوام متحدہ فروغ سرمایہ کاری ایوارڈ جیتنے کے لئے انویسٹ انڈیا کی ستائش کی ہے۔
اپنے ٹوئیٹ میں جناب امت شاہ نے کہا کہ یہ قابل ذکر حصول یابی ملک میں کاروبار کرنے کی آسانی پر زور دیتے ہوئے بھارت کو دنیا کے سب سے پسندیدہ سرمایہ کاری مراکز میں سے ایک بنانے کے تئیں وزیر اعظم جناب نریندر مودی کی انتھک کوششوں اور دور اندیش قیادت کی عکاسی کرتی ہے۔
اقوام متحدہ فروغ سرمایہ کاری ایوارڈ، سرمایہ کاری کو فروغ دینے والی ایجنسیوں کے لئے سب سے باوقار ایوارڈ ہے۔ تقسیم ایوارڈ کی تقریب 7 دسمبر 2020 کو جنیوا میں واقع یو این سی ٹی اے ڈی صدر دفتر میں منعقد ہوئی۔ یہ ایوارڈ دنیا بھر میں سرمایہ کاری کو فروغ دینے والی ایجنسیوں  کی شاندار حصول یابیوں اور بہترین طور طریقوں کی عکاسی کرتا ہے۔ اس کا تجزیہ 180 سرمایہ کاری کو فروغ دینے والی ایجنسیوں کے ذریعے کئے گئے کام کے یو این سی ٹی اے ڈی کے ذریعے کئے گئے جائزے پر مبنی تھا۔
یو این سی ٹی اے ڈی نے اپنی اشاعت میں انویسٹ انڈیا کی بہترین سرگرمیوں جیسے کہ بزنس امیونٹی پلیٹ فارم، ایکسکلوزیو انویسٹمنٹ فورم ویبینار سیریز، سوشل میڈیا پر اس کی فعالیت اور کووڈ سے نمٹنے کے لئے تشکیل کردہ گروپوں  پر روشنی ڈالی۔
وزارت خزانہ
ایس پی ایم سی آئی ایل نے 215.48 کروڑ روپے کے منافع کی ادائیگی کی
نئی دہلی14،جنوری2021
وزارت خزانہ کے محکمہ برائے اقتصادی امور کے زیر انتظام حکومت ہند کی مکمل ملکیت والی شیڈول اے منی رتن کٹیگری-1 سی پی ایس ای ، سیکورٹی پرنٹنگ اینڈ منٹنگ کارپوریشن آف انڈیا لمیٹیڈ  نے آج نئی دلی میں مالی برس 20-2019 کے لئے حکومت ہندکو 215.48کروڑ روپے کا منافع دیا۔ یہ منافع ڈی آئی پی اے ایم رہنما خطوط کے مطابق 31 مارچ 2020 تک ) کمپنی کے پانچ فیصد نیٹ ورتھ کی بنیاد پر دیا گیا۔
ایس پی ایم سی آئی ایل کی سی ایم ڈی محترمہ ترپتی ٹی گھوش نے ایس پی ایم سی آئی ایل کے ڈائریکٹر  جناب اجے کمار شریواستو کے ساتھ خزانہ اور کارپوریٹ امور کی مرکزی وزیر محترمہ سیتا نرملا سیتا رمن کو منافع کا یہ چیک پیش کیا۔ اس موقع پر محکمہ برائے اقتصادی امور کے سکریٹری جناب ترون بجاج کے علاوہ محکمہ برائے اقتصادی امور، وزارت خزانہ میں سینئر اقتصادی مشیر ڈاکٹر ششانک شکسینہ بھی موجود تھے۔
ایس پی ایم سی آئی ایل نے مالی برس 20-2019 کے دوران بینک نوٹوں سکوں، سیکورٹی پیپر پاسپورٹ، سیکورٹی انک اور دیگر سیکورٹی پروڈکٹس تیار کرنے کے سبھی اہداف حاصل کرلیے ہیں۔ ایس پی ایم سی آئی ایل نے مالی برس 20-2019 کے دوران 982.4کروڑ بینک نوٹ، 328.2کروڑ سکے، 7010 میٹرک ٹن  سیکورٹی پیپر اور 851 میٹرک ٹن  سیکورٹی انک تیار کی۔ مالی برس 20-2019 کے دوران ایس پی ایم سی آئی ایل کا آپریشن سے ریونیو 4966کروڑ روپے اور ٹیکس سے پہلے منافع 1026.79 کروڑ روپے رہا۔ مالی برس 20-2019 کے لئے ایس پی ایم سی آئی ایل نے ڈپارٹمنٹ آف پبلک انٹرپرائز  سے کارپوریٹ گورننس کے لئے ایکسلینٹ گریڈنگ بھی حاصل کیا۔
...............................................................
ش ح، م ع، ع ن
U-385
(Visitor Counter : 132
کابینہ
کابینہ نے اٹل بھوجَل یوجنا کو منظوری دی
نئی دہلی؍24؍دسمبر ؍وزیراعظم جناب نریندرمودی کی سربراہی میں مرکزی کابینہ نے آج مرکز کی ایک اسکیم اٹل بھوجَل یوجنا کے نفاذ کو اپنی منظوری دے دی ہے۔ مرکزی سیکٹر کی اس اسکیم کےلئے کُل 6000کروڑروپے مختص کئے گئے ہیں، جو 5 سال کی مدت میں نافذ کی جائے گی۔
اس اسکیم کا مقصد 7 ریاستوں گجرات، ہریانہ، کرناٹک، مدھیہ پردیش، مہاراشٹر، راجستھان اور اترپردیش میں نشان زد ترجیحی علاقوں میں کمیونٹی شرکت کے ذریعے زمین کے اندرکےپانی کے بندوبست کو بہتر بنانا ہے۔ توقع ہے کہ اس اسکیم کے نفاذ سے ان ریاستوں میں 78ضلعوں کی تقریباً 8350گرام پنچایتوں کو فائدہ پہنچےگا۔ اٹل جَل پنچایت کی سربراہی میں زیر زمین پانی کے بندوبست کو فروغ دے گااور
اس اسکیم کے لئے جو 6000کروڑروپے مختص کئے گئے ہیں، اس میں سے50فیصد عالمی بینک کے قرضے کی شکل میں ملے گا اور جس کی ادائیگی مرکزی حکومت کی جانب سے کی جائے گی۔ باقی 50 فیصدریگولر بجٹ سپورٹ سےمرکزی امداد کے ذریعہ حاصل کیاجائےگا۔ عالمی بینک کا تمام قرض اورمرکزی امداد ریاستوں کوگرانٹس کے طورپرادا کی جائے گی۔
اٹل جل کے دو بڑےجز
- ریاستوں میں زیرزمین پانی کے ٹھوس بندوبست کے لئے ادارہ جاتی انتظامات کو مستحکم کرنے نیز نگرانی نیٹ ورکس ، صلاحیت سازی کوبہترکرنے، پانی کا استعمال کرنے والی انجمنوں کو مستحکم کرنے کے لئے ادارہ جاتی استحکام اورصلاحیت سازی جز۔
- بہترزیرزمین پانی کے بندوبست کے طورطریقوں میں حصولیابیوں کےلئے ریاستوں کوترغیبات کےلئے ترغیباتی جز۔مذکورہ بندوبست سے متعلق طورطریقوں میں ڈاٹاکوجمع کرنا۔ پانی کی سلامتی کے منصوبوں کی تیاری، جاری اسکیموں کے کنورجنس  کے ذریعہ بندوبست کے طور طریقوں کا نفاذ وغیرہ شامل ہیں۔
اٹل جل:
- اٹل جل کے نفاذ سےزیرزمین پانی کی نگرانی کے نیٹ ورکس کو بہتر بنانے کے لئے ادارے کو مستحکم کرے گااورمختلف سطحوں پر فریقوں کی صلاحیت سازی کو بہتر بنائے گا۔
- زیرزمین پانی کےٹھوس بندوبست کےلئےفنڈز کے ایماندارانہ اورمؤثراستعمال کو آسان بنانے کےلئے حکومت ہنداورریاستی سرکاروں کی مختلف نئی اسکیموں اور جاری اسکیموں کے کنورجنس  کےذریعہ پانی کے تحفظ کے منصوبوں کا نفاذ۔
- دستیاب زیرزمین پانی کے وسائل کا مؤثرنفاذ۔
اثرات:
- مقامی برادریوں کے سرگرم اشتراک سے پروجیکٹ علاقے میں جل جیون مشن کے لئے وسیلےکی پائیداری۔
- کسانوں کی آمدنی دوگنا کرنے کے مقصد میں مددگارثابت ہوگا۔
- زیرزمین پانی کے بندوبست میں شرکت کو فروغ دےگا۔
- بڑے پیمانے پر فصلوں کی بہتری کے لئے پانی کا استعمال ہوگا۔
- کمیونٹی سطح پر طورطریقوں میں تبدیلی اور زیرزمین پانی کے وسائل کے مساوی استعمال کو فروغ دے گا۔
پس منظر:
زیرزمین پانی ملک کے آبپاشی والےعلاقے کی 65فیصد ضروریات پوری کرتا ہےاوردیہی علاقوں میں 85فیصد پینے کے پانی کی سپلائی میں تعاون دیتا ہے۔ بڑٖھتی ہوئی آبادی ، صنعت کاری اور شہرکاری کی بڑھتی ہوئی مانگوں کی وجہ سے ملک میں زیرزمین پانی کےمحدودوسائل خطرے میں ہیں۔بہت سے علاقوں میں زیرزمین پانی کو پمپوں سے نکالنے کی وجہ سےزیرزمین پانی کی سطح تیزی سے نیچے ہو رہی ہے۔ ساتھ ہی ساتھ ملک کے کچھ حصوں زیرزمین پانی کی کوالٹی خراب ہو رہی ہے اور زیرزمین پانی کی دستیابی میں کمی کا مسئلہ پیداہو گیا ہے۔
جل شکتی کی وزارت کے تحت آبی وسائل، دریا کی ترقی ، گنگا کے احیا کے محکمے نے7 ریاستوں میں نشانزد گراؤنڈ واٹر اسٹریس بلاک میں مختلف طریقۂ کار اپنا کر اٹل بھوجل یوجنا کےذریعہ ملک میں زیرزمین پانی کے وسائل کو طویل مدت کے لئے ٹھوس بنانے کویقینی کرنے کے لئے ایک غیرمعمولی قدم اٹھایاہے۔ زیرزمین پانی کے بندوبست کےلئے ادارہ جاتی فریم ورک کو مستحکم کرنے کےاہم مقصدکےساتھ اٹل جل تیار کیاگیاہے۔
۔۔۔۔۔۔۔۔۔۔۔
م ن۔ ح ا ۔ ک ا۔
U-6003
(Visitor Counter : 65
سائنس اور ٹیکنالوجی کی وزارت
بھارت۔ جرمن مشترکہ تحقیقی پروگرام کے ذریعہ ڈاکٹورل ڈگری حاصل کرنے کے لئے ابتدائی کیرئر ریسرچرز کے واسطے نئے موقع کا آغاز
نئی دہلی، 7 اگست 2021، بھارت۔ جرمنی کے محققین کے درمیان مشترکہ تعاون کے پروجیکٹوں کے ذریعہ ریسرچرز اور معلومات کے تبادلے کے لئے ایک نئے پروگرام کو دونوں ملکوں کے درمیان نفاذ کے رہنما خطوط پر دستخط کئے جانے سے رسمی شکل دی گئی ہے۔ اس سے ابتدائی کیرئر ریسرچرز کو مشترکہ تحقیقی پروگرام کے ساتھ ساتھاسٹرکچرڈ تربیتی پروگرام کے فریم ورک کے اندر ڈاکٹورل ڈگری حاصل کرنے کے لئے ایک موقع کا آغاز ہوا ہے۔
بھارت کے سائنس و ٹیکنالوجی کے محکمے  اور جرمن ریسرچ آفس  میں انٹرنیشنل ریسرچ ٹائمنگ گروپ  نامی پروگرام کے لئے رہنما خطوط پر دستخط کئے۔ اس سے دونوں ملکوں کے درمیان بنیادی اور عملی سائنس سے متعلق طویل مدت سے جاری تعاون کو آگے بڑھایاجائے گا۔ یہ تعاون اکتوبر 2004 سے جاری ہے۔ ڈی ایس ٹی کی بین الاقوامی دو طرفہ تعاون ڈویژن کے سربراہ جناب ایس کے وارشنے اور ڈی ایس جی کے کو آرڈی نیٹیڈ پروگرامز اینڈ انفرا اسٹرکچرکے ہیڈ آف ڈپارٹمنٹ ڈاکٹر اُلریکے ایکہوف نے دستاویز پر دستخط کئے۔
مشترکہ پروگرام کے تحت ہر ایک آئی آر ٹی جی کو پروفیسروں کی دو چھوٹی ٹیموں کے ذریعہ چلایا جائے گا۔ جن میں سے ایک بھارت میں ہوگی اور دوسری جرمنی۔ ہر ایک ٹیم میں مہارت رکھنے والے پانچ سے 10 ارکان ہوں گے، جو آئی آر ٹی جی کے تحقیق کے اہم موضوع پر ڈاکٹورل طلبا کو سپر وژن فراہم کرائیں گے۔
بھارت۔ جرمن آئی آر ٹی جی پروگرام کی زیادہ سے زیادہ 9 برسوں تک مدد کی جائے گی جو کہ 4.5 سال کی دو مدتوں میں تقسیم ہوگی۔ یہ ریسرچ کا مکمل پروگرام ہے جس کا مقصد ایک اختراعی تحقیقی خیال ہر کا کرنا ہے جو ایک اہم موضوع پر توجہ مرکوز کرے۔ یہ کام ایک کامن فریم ورک میں بتائے گئے مشترکہ تحقیقی مفاد اور مقاصد کے ساتھ مشترکہ طور پر کیا جائے گا۔
۔۔۔۔۔۔۔۔۔۔۔
ش ح۔ا گ۔ن ا۔
U-7594
(Visitor Counter : 111
وزیراعظم کا دفتر
وزیر اعظم نے بیداری اور بڑے پیمانے پر لوگوں کی شرکت کے ذریعے غذائی قلت کی لعنت سے نمٹنے کے بارے میں اوڈیشہ کے بالانگیر کے ایم پی کے سلسلہ وار ٹویٹس کو شیئر کیا
وزیر اعظم جناب نریندر مودی نے بیداری اور بڑے پیمانے پر لوگوں کی شرکت کے ذریعے غذائی قلت کی لعنت سے نمٹنے کے بارے میں اوڈیشہ کے بالانگیر کی رکن پارلیمنٹ محترمہ سنگیتا کماری سنگھ دیو کے سلسلہ وار ٹویٹس کا جواب دیا۔
ایک سلسلہ وار ٹویٹس میں، ایم پی بالانگیر، اڈیشہ نے خواتین اور بچوں کی ترقی کی وزارت کے زیراہتمام پوشن ابھیان کے حکومتی اقدام کے اثرات کے بارے میں بات کی۔ انہوں نے مزید بتایا کہ پوشن ابھیان اس بات کو یقینی بنا رہا ہے کہ بچے اب صحت مند پیدا ہوں اور ان کی بہترین پرورش ہو۔ انہوں نے سوچھ بھارت کے بارے میں لوگوں کو وزیر اعظم کی واضح کال کے بارے میں بھی بات کی اور فوری طور پر لوگ ان کے پیغام کے ساتھ اپنے آپ کو مضبوطی کے ساتھ جوڑ سکتے ہیں۔ پوشن ابھیان کی کہانی بھی ایسی ہی ہے، جو حکومت کے موثر نفاذ اور شہریوں کی فعال شرکت کی وجہ سے کامیاب ہو رہی ہے۔
وزیر اعظم نے ٹویٹ کیا؛
‘’بیداری اور بڑے پیمانے پر لوگوں کی شرکت کے ذریعے غذائی قلت کے خطرے سے نمٹنے کے لیےدلچسپ سلسلے وار ٹوئٹس ۔”
زراعت اور کاشتکاروں کی فلاح و بہبود کی وزارت
موسم سے نبرد آزما ہونے کی صلاحیت والی زراعت
زراعت اورکسانوں کی بہبودکے مرکزی وزیر جناب نریندر سنگھ تو مر نے آج لوک سبھا میں بتایا کہ آئی سی اے آر جنوب ایشیا  میں موسمیاتی اسمارٹ زراعت  کو وسعت دینے کے لئے کنزوشئیم پر ایک تحقیقی پروگرام میں مصروف ہے۔ اس پروگرام میں اس بات پرتوجہ دی گئی ہے کہ پائیدار طریقے سے پیداوار اور پیداواریت میں اضافہ کیا جائے اور علاقائی تعاون کے لئے جنوب ایشیائی خطے  میں خوراک کی یقینی فراہمی ، تغذیہ اور آمدنی کے ذرائع بڑھائے جائیں۔ اس پروگرام میں سارک خطے میں زرعی تحقیق کے مراکز کو ایک ساتھ لانے پر بھی توجہ دی گئی ہے اور سارک خطے میں ایجنسیوں کو بڑھانے پر بھی زور دیا گیا ہے تاکہ کلائیمیٹ اسمارٹ ٹکنالوجی اور بہترین طورطریقوں پر معلومات مشترک کی جاسکیں اور انہیں فروغ دیا جاسکے ۔
جنوب ایشیائی حکومتوں نے ایک علاقائی بیچ سے متعلق بینک ،علاقائی جانچ اور بیجوں کی سرٹیفکیشن اور پلانٹ جینٹک میٹریل اور بیجوں کی منتقلی کے فریم ورک کے تصور پر غور کرنے سے اتفاق کیا ہے۔
ہندوستان کا سارک اور جنوب مشرقی ایشیائی ملکوں کی انجمن  کے ساتھ تعاون ہے۔سارک ملکوں کی صلاحیت کو فرٰوغ دینے کے لئے زرعی تحقیق کی ہندوستانی کونسل آئی سی اے آر اور سارک کی جانب سے مشترکہ طورپر ایک علاقائی تربیتی پروگرام کا اہتمام کیا گیا ہے۔
حکومت نے سرمایہ کاری بڑھانے ، تحقیق وترقی کو فروغ دینے ،تکنیکی تعاون کی راہ ہموار کرنے اور اختراع کو استعمال کرنے ، زرعی سیکٹر میں مناسب اور قابل بھروسہ ٹکنالوجیوں کو بڑھانے سے اتفاق کیا ہے تاکہ پیداواریت کو بڑھایا جاسکے اور جنوب ایشیائی خطے میں خوراک اور تغذیہ سے متعلق فراہمی کو یقینی بنایا جاسکے ۔
وزیراعظم کا دفتر
وزیر اعظم کا پنڈت بھیم سین جوشی کو ان کی سال گرہ پر خراج عقیدت
نئی دہلی، 4 /فروری 2021 ۔ وزیر اعظم جناب نریندر مودی نے پنڈت بھیم سین جوشی جی کو ان کی سال گرہ پر خراج عقیدت پیش کیا ہے۔
ایک ٹوئیٹ میں وزیر اعظم نے کہا ہے کہ ’’میں پنڈت بھیم سین جوشی جی کو ان کی سال گرہ پر خراج عقیدت پیش کرتا ہوں۔ ہم ثقافت و موسیقی کی دنیا کے حوالے سے ان کے یادگار تعاون کو یاد کرتے ہیں۔ ان کی سپردگی نے عالمی مقبولیت حاصل کی ہے۔ یہ سال خاص ہے کیونکہ ہم ان کی پیدائش کی صد سالہ تقریبات کا آغاز کررہے ہیں۔‘‘
وزارت دفاع
رکشا منتری جناب راج ناتھ سنگھ نے اپنے امریکی ہم منصب مارک ایسپر کے ساتھ وفدوں کے سطح کی باہمی میٹنگ کی ہے۔
دونوں رہنما، امریکی وزیر دفاع کے اس دورے کے موقعے پر بی ای سی اے کا سمجھوتہ کریں گے
نئی دہلی،26 اکتوبر امریکہ کے وزیر دفاع ڈاکٹر مارک ٹی ایسپر باہمی وزارتی بات چیت کے لیے بھارت کے دورےپر آئے ہوئے ہیں۔ آج رکشا منتری جناب راج ناتھ سنگھ نے نئی دہلی کے ساؤتھ بلاک میں ان کے ساتھ ایک باہمی میٹنگ کی۔ دونوں وزیروں نے باہمی دفاعی تعاون کا جائزہ لیا جو فوج سے فوج کے تعاون، محفوظ مواصلاتی نظام اور اطلاعات کے تبادلے، دفاعی تجارت اور صنعتی مسائل پر محیط تھا۔ انھوں نے باہمی تعاون کو اور آگے لے جانے کے طریقوں پر تبادلہ خیال کیا۔
دونوں وزیروں نے متعلقہ مسلح افواج کے درمیان قریبی تعاون پر اطمینان کا اظہار کیا۔ انھوں نے سروس سے سروس کی سطح نیز مشترکہ سطح پر تعاون کے مزید شعبوں پر تبادلہ خیال کیا۔انھوں نے تمام سطحوں پر خاص طور پر ملیٹری کو آپریشن گروپ  پر وبائی بیماری کے دوران محکمہ دفاع کے بات چیت کے موجودہ طریقہ کار کو جاری رکھنے کی اپیل کی۔ انھوں نے رابطہ کار افسروں کی تعیناتی میں توسیع کی ضرورت پر بھی بات چیت کی۔
دونوں وزیروں نے اطمینان ظاہر کیا کہ اس دورے کے موقعہ پر بی ای سی اے کے سمجھوتے پر دستخط کیے جائیں گے۔ امریکی وزیر دفاع نے مالابار 2020 کی مشق میں آسٹریلیا کی شرکت کا خیر مقدم کیا۔
رکشا منتری نے بھارت میں دفاع کی صنعت میں سرمایہ کاری کی حوصلہ افزائی کے سلسلے میں آتم نر بھر بھارت کے تحت اقدامات کی تفصیل پیش کی اور امریکی کمپنیوں کو مدعو کیا کہ وہ بھارت میں آسان بنائی گئی پالیسیوں اور سازگار دفاعی صنعت کے ایکوسسٹم کا فائدہ اٹھائیں۔
وزیراعظم کا دفتر
وزیر اعظم نے اڈیشہ کے عوام کو راج پرب کے موقع پر مبارکباد دی
وزیراعظم جناب نریندر مودی نے اڈیشہ کے عوام کو ریاست بھر میں جاری راج پرب تہوار کے موقع پر مبارکباد پیش کی ہے۔
وزیر اعظم نے ٹویٹ کیا۔
’’اوڈیشہ بھر میں جاری راج پرب تہوار پر مبارکباد۔ یہ مبارک ساعت اپنے ساتھ اچھی صحت اور خوشحالی کی بہتات لے کر آئے۔ چاروں طرف خوشیاں ہوں۔‘‘
مالیاتی کمیشن
15ویں مالیاتی کمیشن کی گوا کے دیہی بلدیاتی اداروں کے نمائندوں کے ساتھ میٹنگ
نئی دہلی ، 32؍جنوری2020: پندرہویں مالیاتی کمیشن کے چیئرمین این کے سنگھ نے کمیشن کے ممبروں اور سینئر افسران کے ہمراہ آج گوا کے دیہی بلدیاتی اداروں کے نمائندوں کے ساتھ میٹنگ کی۔
کمیشن کو مطلع کیا گیا کی:
- پہلا ریاستی مالی کمیشن 1999ء میں تشکیل دیاگیا تھا اور گوا سرکار نے نومبر 2001ء میں اس کی سفارشات کو قبول کیاتھا۔
- دوسرے ریاستی مالیاتی کمیشن نے دسمبر 2007ء میں اپنی رپورٹ پیش کی تھی، لیکن حکومت نے دوسرے ریاستی مالیاتی کمیشن کی سفارشات کو نہیں ماناتھا۔
- تیسرا ریاستی مالیاتی کمیشن جنوری 2017ء میں اس وقت تشکیل دیاگیا تھا جب دوسرے مالیاتی کمیشن کی رپورٹ پیش کردی گئی تھی اور تین سال مکمل ہونے کے بعد رپورٹ پیش نہیں کی گئی تھی۔
14ویں مالیاتی کمیشن کی اہم سفارشات:
- دیہی بلدیاتی ادارے کے لیے 14ویں مالیاتی کمیشن کی طرف سے سفارش کردہ گرانٹس  134کروڑ روپے  تھی۔ 120 کروڑ روپے میں سے  کے طورپر گوا نے 31 مارچ 2019ء کے آخر تک 50 کروڑ روپے بھی حاصل کئے تھے، جو مالی امداد کا 42 فیصد تھا جس کی سفارش 14ویں مالیاتی کمیشن کی طرف سے کی گئی تھی۔
- 14کروڑ روپے کی ترجیحی گرانٹ میں گوا نے 17-2016ء میں صرف 2.62کروڑ روپے بھی حاصل کئے تھے اور امداد کا 20 فیصد تھا، جس کی سفارش 14ویں مالیاتی کمیشن نے کی تھی۔
15ویں مالیاتی کمیشن نے دوسرے ایس ایف سی کی سفارشات کو نہ ماننے کے لئے وجوہات جاننے کی خواہش ظاہر کی تھی۔ اس نے یہ بات بھی جاننے کی کوشش کی تھی کہ کیوں مالیاتی کمیشن کی تشکیل کے تین سال کے بعد اس کے تیسرے ریاستی مالیاتی کمیشن) کی رپورٹ کو داخل کرنے کے لئے انتظار کیاگیا۔
اس حقیقت کے پیش نظر کہ 17-2016ء اور 18-2017ء میں گاوؤں پنچایتوں نے ٹیکس ریوینیو کے طورپر بالترتیب 24 کروڑ روپے اور 25 کروڑ روپے جمع کیے۔ کمیشن نے پنچایت راج اداروں کے کھاتوں کے اسٹیٹس  کے لئے کہا ہے۔
گوا کےدیہی بلدیاتی اداروںکے نمائندوں میں شمالی گوا کی زیڈ پی کی صدر محترمہ انکتا ناویلکر؍جنوبی زیڈ پی گوا کے صدر نوناتھ نائک؍ زیڈ پی ممبر پونڈا کے موہن واریکر؍زیڈ پی کے ممبرسنورڈیم کے محترمہ سوورنا تیندولکر ؍زیڈ پی ممبر سلی گاؤکے روپیش نائک، زیڈ پی ممبر مان ڈریم کے ارون بنکر؍کینا کونا-اگونڈا سرپنچ پرمود فلڈیسئ؍سنورڈیم-مولیم کی سرپنچ محترمہ اسنیہا لتا نائک؍سنکھلی پالی سرپنچ محترمہ پرشیلا گوڑے، سنگیوم گاؤں پنچایت اوگیم کے ارجن نائک اور اویدی کوٹمی، کیوپیم کے اے ایلولوئی افونسو شامل ہیں۔
کمیشن نے نمائندوں کے ذریعے اٹھائے گئے تمام معاملوں کا نوٹس لیا ہے اور مرکزی حکومت کو دی جانےوالی سفارشوں میں اسے انہیں دور کرنے کا بھروسہ دیا۔